Република Србија

ОСНОВНА ШКОЛА

 „ЖИВКО ЉУЈИЋ“

Број:1444/01-0102

Датум:30.12.2022.г.

Нова Варош, Ђачка 37.

На основу члана 126. став 4. тачка 18) Закона о основама система образовања и васпитања („Службени гласник РС“, број 88/17, 27/18 и др. Закони, 10/19,6/20. и 129/21.), члана 70. став 3. тачка 19) Статута Основне школе „Живко Љујић``Нова Варош, а у вези са чланом 56. став 2. тачка 1) Закона о заштити података о личности („Службени гласник РС“, број 87/18), директор Основне школе „Живко Љујић``у Новој Вароши, дана 30.12.2022. године , доноси

**О Д Л У К У**

 **О ОДРЕЂИВАЊУ ЛИЦА ЗА ЗАШТИТУ ПОДАТАКА О ЛИЧНОСТИ**

1. Лице за заштиту података о личности у Основној школи „Живко Љујић“ у Новој Вароши је СЛОБОДАНКА ШАПОЊИЋ, запослена у Основној школи „ Живко Љујић`` у Новој Вароши на пословима наставника математике, адреса 31320 Нова Варош, ул. Николе Тесле бр. 27., телефон 060/6509800.
2. Лице за заштиту података о личности има обавезу да:
	1. информише и даје мишљење руковаоцу или обрађивачу, као и запосленима који врше радње обраде о њиховим законским обавезама у вези са заштитом података о личности;
	2. прати примену одредби Закона о заштити података о личности, других закона и интерних прописа руковаоца или обрађивача који се односе на заштиту података о личности, укључујући и питања поделе одговорности, подизања свести и обуке запослених који учествују у радњама обраде, као и контроле;
	3. даје мишљење, када се то затражи, о процени утицаја обраде на заштиту података о личности и прати поступање по тој процени;
	4. сарађује са Повереником за информације од јавног значаја и заштиту података о личности, представља контакт тачку за сарадњу са Повереником за информације од јавног значаја и заштиту података о личности и саветује се са њим у вези са питањима која се односе на обраду, укључујући и обавештавање и прибављање мишљења;
	5. посебно води рачуна о ризику који се односи на радње обраде, узимајући у обзир природу, обим, околности и сврхе обраде.
3. За извршавања његових обавеза руковалац и обрађивач ће благовремено и на одговарајући начин укључити лице за заштиту података о личности у све послове који се односе на заштиту података о личности.
4. За извршавање његових обавеза лицу за заштиту података о личности ће бити обезбеђена неопходна средства за извршавање ових обавеза, приступ подацима о личности и радњама обраде, као и његово стручно усавршавање.
5. Лице за заштиту података о личности је независно у извршавању његових обавеза.
6. Контакт податке лица за заштиту података о личности објавити на сајту и огласној табли Основне школе „Живко Љујић“ у Новој Вароши и доставити их Поверенику за информације од јавног значаја и заштиту података о личности одмах по доношењу ове одлуке.

**О б р а з л о ж е њ е**

Чланом 126. став 4. тачка 18) Закона о основама система образовања и васпитања и чланом 70. став 3. тачка 19) Статута Основне школе „Живко Љујић“ у Новој Вароши прописано је да о правима, обавезама и одговорностима запослених одлучује директор.

Чланом 56. став 2. тачка 1) Закона о заштити података о личности предвиђено је да су руковалац и обрађивач дужни да одреде лице за заштиту података о личности ако се обрада врши од стране органа власти, осим ако се ради о обради коју врши суд у сврху обављања његових судских овлашћења.Чланом 4. став 1. тачка 25) Закона о заштити података о личности прописано је да је орган власти државни орган, орган територијалне аутономије и јединице локалне самоуправе, јавно предузеће, установа и друга јавна служба, организација и друго правно или физичко лице које врши јавна овлашћења. У складу са одредбама Закона о јавним службама („Службени гласник РС“, број 42/91, 71/94, 79/05 – др. закон, 81/05 – испр. др. закона, 83/05 – испр. др. закона и 83/14 – др. закон) и Закона о основама система образовања и васпитања , школе представљају установе, те су исте орган власти у смислу Закона о заштити података о личности и дужне су да одреде лице за заштиту података о личности.

Чланом 56. ст. 8-10. Закона о заштити података о личности прописано је да се лице за заштиту података о личности одређује на основу његових стручних квалификација, а нарочито стручног знања и искуства у области заштите података о личности, да може бити запослено код руковаоца или обрађивача или може обављати послове на основу уговора, као и да је руковалац или обрађивач дужан да објави контакт податке лица за заштиту података о личности и достави их Поверенику за информације од јавног значаја и заштиту података о личности.

Чланом 57. Закона о заштити података о личности поред осталог прописано је да су руковалац и обрађивач дужни да благовремено и на одговарајући начин укључе лице за заштиту података о личности у све послове који се односе на заштиту података о личности, да омогуће лицу за заштиту података о личности извршавање обавеза из члана 58. Закона о заштити података о личности на тај начин што му обезбеђују неопходна средства за извршавање ових обавеза, приступ подацима о личности и радњама обраде, као и његово стручно усавршавање, да обезбеде независност лица за заштиту података о личности у извршавању његових обавеза, да не могу казнити лице за заштиту података о личности, нити раскинути радни однос, односно уговор са њим због извршавања обавеза из члана 58. Закона о заштити података о личности.

Чланом 58. Закона о заштити података о личности прописано је да лице за заштиту података о личности има најмање обавезу да: 1) информише и даје мишљење руковаоцу или обрађивачу, као и запосленима који врше радње обраде о њиховим законским обавезама у вези са заштитом података о личности; 2) прати примену одредби овог закона, других закона и интерних прописа руковаоца или обрађивача који се односе на заштиту података о личности, укључујући и питања поделе одговорности, подизања свести и обуке запослених који учествују у радњама обраде, као и контроле; 3) даје мишљење, када се то затражи, о процени утицаја обраде на заштиту података о личности и прати поступање по тој процени, у складу са чланом 54. овог закона; 4) сарађује са Повереником, представља контакт тачку за сарадњу са Повереником и саветује се са њим у вези са питањима која се односе на обраду, укључујући и обавештавање и прибављање мишљења из члана 55. овог закона, као и да је у извршавању својих обавеза лице за заштиту података о личности дужно да посебно води рачуна о ризику који се односи на радње обраде, узимајући у обзир природу, обим, околности и сврхе обраде.

Поступајући у складу са наведеим законским одредбама, директор је донео одлуку као у диспозитиву и за лице за заштиту података о личности у Основној школи „Живко Љујић“ у Новој Вароши одредио Слободанку Шапоњић, запослену у Основној школи „Живко Љујић“ у Новој Вароши на пословима наставника математике**.**

**Правна поука:** Против овог решења запослени има право да поднесе жалбу Школском одбору Основне школе „Живко Љујић“ у Новој Вароши у року од 15 дана од дана достављања решења. Ако Школски одбор Основне школе „Живко Љујић“ у Новој Вароши не одлучи о жалби у року од 15 дана, или ако запослени није задовољан другостепеном одлуком, може се обратити надлежном суду, у року од 30 дана од дана истека рока за доношење решења, односно од дана достављања решења.

Директор

 \_\_\_\_\_\_\_\_\_\_\_\_\_\_\_\_\_\_\_

 ( Ристо Поповић )

Одлуку примио запослени: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_